Melissa Thorn

Vágyak

1.

Ne légy az enyém

Nem hiszem, hogy ez az élet nem túl kegyes velem, sőt azt mondanám, hogy tréfát űz a szerelmi életemmel. Szeretném azt hinni, hogy ez változni fog, de így harminc évesen nem látom ennek esélyét. Két válást is magam mögött tudhatok, fiatalnak érzem magam, annak ellenére is, hogy ennyi mindenen mentem keresztül. Ha őszinte akarok lenni magammal, akkor már nem várom a nagy szerelmet, sajnos kiábrándultam ezen álmokból.

A munkám szuper végre azt tehetem, amit imádok. Van egy kis szalonom, ahol masszírozom és jóga órákat tartok. Mindig is erre vágytam, és szerencsére sok vendégem is van, így nincs idő unatkozni. Teljesen lefoglalom magam és nem is gondolok semmilyen kapcsolatra. A válásom óta eltelt egy év és az óta elég sokan csapták nekem a szelet, de valahogy nem éreztem készen magam még csak testi kapcsolatra sem. Tökéletesen érzem magam testileg és lelkileg. Nem szeretném elrontani ezt semmivel, főleg nem egy újabb pasival.

Jobb, ha most kinyitom végre a szemem, mert ez az ébresztő már az agyamra megy. Mára beterveztem egy kis én napot így csak este lesz egy egy órás jóga órám, de addig még elég sok időm van. Ideje bevásárolnom. A kozmetikusomhoz, sem ártana elszaladnom egy kis gyantázásra. De mindenekelőtt kell egy jó kávé és egy kis reggeli sem lenne rossz, már most korog a hasam.

A kis lakásom fényei reggel a legszebbek, a konyhát teljesen elárassza a feljövő nap fénye, imádok itt sütkérezni reggelente. Gyorsan össze is dobok egy rántottát és az elmaradhatatlan kávét egy kis rizstejjel. Lehet nem ártana felhívni Natalit az időpontom miatt, remélem még ma be tud szorítani egy kis kínzásra.

Csörög, csörög, csörög… Lehet nem most kellene zaklatnom, de várok még egy kicsit. A hatodik csörgésre végre felvette.

- Jesszus Rebeka, nem is te lennél, ha nem ilyen korán hívnál. Én még épp… mondjuk, hogy aludtam volna.

- Sajnálom Nat, de egy nagyon fontos dologgal kapcsolatban hívlak. Kellene egy időpont mára, egy kis kínzásra. És hogy érted, hogy mondjuk aludtál volna?

- Pont úgy édes, amire gondolsz. Csak nem valami pasi miatt kell neked a gyanta ilyen gyorsan?

- Dehogy is, magam miatt, tudod mi a véleményem a pasikról. Bocsi, ha félbe szakítottam valamit.

- Igen, persze, tudom. Kifejtetted már egy párszor. De akkor talán egy csajsziról van szó? Hm?

- Lehet jobban is járnék… - komolyan elgondolkodtam egy fél pillanatra - de szuperül érzem magam egyedül.

- Azt sejtettem. Figyelj csak, kiszedem a csipáimat és összerakom magam elfogadható formára, aztán olyan kilencre várlak a szalonba. Jó lesz így?

- Tökéletes, te vagy a legjobb Nat!

- Persze, persze… hozz egy kávét is! Pá!

Kilenc előtt tíz perccel már a kávéval a kezemben szlalomozom az emberek között Natali szalonja felé. Olyan szép napos ez a reggel, nem is nagyon öltöztem neki, egy kis fekete lenge ruha pont elég a mai időhöz, a papucsom meg egyenesen a legkényelmesebb darab, amit valaha vehettem magamnak. Persze az elmaradhatatlan napszemüveg sem hiányozhat rólam, a nélkül ki sem teszem a lábam, hisz semmit nem látnék, csak a könnyeimet törölgethetném egész úton. Még jó, hogy Nat szalonja nincs messzi a lakásomtól, így perceken belül oda is érek hozzá.

- Végre a kávém!

- Amúgy, szia! Én is itt vagyok a kávén kívül Nat!

- Igen látom, látom, de pont miattad kellett nekem olyan irdatlan korán kelnem, ezért a kávé, sokkal nagyobb köszöntést érdemel, mint te.

- Ez igen! Köszönöm szépen a pontos magyarázatot!

- Igazán nincs mit, most pedig gyere beljebb és tedd le a kerek feneked a kedvenc székedbe.

Natali szalonja az egyik legszínpompásabb hely, amit valaha láttam és nem mondhatnám a legízlésesebb helynek, de Nat ilyen. Színes egyéniség minden téren, pont mint a barátnője, Kate. Ketten együtt alkották meg ezt a kozmetikai menyországot, ahol mindig jó kedvem lesz és a szolgáltatás sem utolsó. Minden fal más színű zöld, narancs, kék színekben pompázik és rengeteg virág van mindenhol, mintha egy dzsungelbe léptem volna. Lágy zene szól a hangfalakból, így az ellazulás elkerülhetetlen.

- Na és pontosan mit is szeretnél ma?

- Teljes szervízt ha lehet.

- Azta, nem is emlékszem mikor voltál ekkora felújításon. Lehet, eltitkolsz előlem valamit.

- Hidd el, hogy nem, csak úgy érzem, rám férne egy kis könnyedség. Gondolom, te érted, mire gondolok.

- Hogy is ne érteném! Rendben, de akkor kezdjük a fájósabb részekkel, gyere át a másik szobába, essünk túl rajta.

Imádom ezt a nőt, tudja, hogy kell megtartani a vendéget, nehogy rossz szájízzel menjen el valaki.

- Ez tényleg brutális volt.

- Mondtam neked, hogy nem szabad elhanyagolni az intim részeket sem, mert aztán minden fájdalmasabb lesz. Most nem csak a gyantára gondolok, kedves. Mikor cserkésztél be valakit az ágyadba? Már több mint egy éve nem hallottam tőled semmilyen szaftos sztorit, nem teheted ezt magaddal. Ott van Fred, bemutatlak neki. Ő egy természeti csoda, az a test, úúú!! Látnod kell!

- Na, de Nat, neked ott van Kate. Hogy mondhatsz ilyeneket?

- Jaj már, nem vagyok vak és ezt Kate is tudja. Nap, mint nap jönnek hozzám férfiak és nők is és hát csukott szemmel nehéz lenne csinálnom ezt a munkát, nem gondolod?

- Jaj Nat, nem vagy semmi…

- De most nem is rólam van szó, hanem rólad Rebeka. Ne tereld el a figyelmemet! Szóval bemutathatom neked Fredet?

- Majd talán egyszer, most semmi időm nincs ilyesmire.

- Nem mondtam, hogy menj hozzá feleségül, csak engedd meg neki, hogy kitakarítsa lent, azt a hatalmas pókhálót. Hidd el láttam, amit láttam.

- Natali, én nem vagyok az a típus. Nem nagyon volt soha egy éjszakás kalandom, én valahogy mindig a kapcsolatokra voltam berendezkedve.

- Pont ez a baj, kedves. Hidd el, kell neked egy kis játék, hogy visszarázódj a mindennapokba. Sokkal jobban éreznéd magad. Én már csak tudom.

- Tudom, tudom, te már mindent is tudsz.

- Úgy ahogy mondod!

Vagy két kilóval könnyebben jöttem el Nattől, nagy megkönnyebbülésnek éreztem és a laza kis ruha is szokatlanul kényelmesebb lett. Éreztem a könnyed szellőt még ott is ahol eddig semmit sem éreztem. Lehet, igaza van Natnak és kellene nekem egy kis kaland, de nem szeretnék olyannal, akit egyáltalán nem ismerek, viszont ismerkedni sincs kedvem. Ez aztán a dilemma. Jobb is, ha ezt most nem is teszem előtérbe, hiszen ma én nap van. Mi is lehetne a következő program? Mondjuk egy laza kis ebéd a kedvenc kajáldámban, az nem rossz ötlet.

Pár perc sétával már a Veronban is voltam és mivel időben érkeztem találtam is egy szabad asztalt, még a teraszon, ami nagyon ritka dél időben. Kis letisztult hely sok zöld növénnyel, pálmafával, kerek fa asztalkákkal és kényelmes székekkel. Az illatok pedig csodálatosak. Friss pizza tészta, pepperónival és mozzarellával. Oh, már meg is van mit eszem ezen a gyönyörű napon.

- Jó napot!